ئورسولا کۆربێرۆ

**ئورسولا کۆربێرۆ دێلگادۆ** (لەدایکبووی ١١ی ئابی ١٩٨٩) خانمەئەکتەرێکی ئیسپانییە، کە بە ڕۆڵی ڕوت گۆمێز لە *Física o química* (٢٠٠٨–٢٠١٠)، مارگەریتا دێ ئۆستریا لە زنجیرەی تەلەڤزیۆنی *Isabel* (٢٠١٤) و مارتا لە فیلمی کۆمیدی، *Cómo Sobrevivir a una Despedida* (٢٠١٥) ناسرا. ئورسولا ناوبانگی سەرتاسەری بە ڕۆڵی تۆکیۆ لە زنجیرەی Atena 3 (دواتر نێتفلیکس) لا کاسا دێ پاپێل (*ماڵی پارە*؛ لە ٢٠١٧وە) دەرکرد.

## ژیانی سەرەتایی
ئورسولا کۆربێرۆ دێلگادۆ لە بارسێلۆنا لەدایکبووە. ئەو لە سانت پێرێ دێ ڤیلماجۆر لەگەڵ دایک و باوکی گەورە بووە، پێدرۆ کۆربێرۆ، دارتاشێک و ئیستەر دێلگادۆ، خاوەنی فرۆشگایەک. ئەو خوشکێکی ھەیە بەناوی مۆنیکا.

لە ٦ ساڵییەوە، ئەیزانی کە ئەیەوێت ببێت بە خانمەئەکتەر و لە سەرەتادا لە ڕیکلامە بازرگانییەکاندا ڕۆڵی ئەگێڕا. ئەو یەکەم بەشی وەرگرت لە تەمەنی ١٣ ساڵیدا و خولی نواندنی بینی لەگەڵ دانسی فلامینگۆ و جاز. دوای خوێندن، ئەو ڕۆیشت بۆ مەدرید بۆ وێنەگرتنی زنجیرەی *Física o Química*.

## پیشە
### ٢٠٠٢–٢٠١٣: سەرەتاکانی پیشەکەی
یەکەم ڕۆڵی ئورسولا ڕۆڵی ماریا بوو لە زنجیرەی *Mirall Trencat* لە ٢٠٠٢ دا. ئەو دەرکەوت بەڕۆڵی سارا لە *Ventdelplà* لە ٢٠٠٥–٢٠٠٦، و لە زنجیرەی *Cuenta átras* لە ٢٠٠٧ دا. لە ٢٠٠٨ دا، ڕۆڵی مانوێلا پۆرتیلۆی گێڕا لە زنجیرەی *El Internado* و دەستی بە کارکردن کرد لە زنجیرەی تەلەڤزیۆنی Antena 3 *Física o química* تا ٢٠١٠. کارەکتەرەکی، ڕوت گۆمێز، نەخۆشی بولیمیای ھەبوو. زنجیرەکە دەنگۆیەکی زۆری لێکەوەتەوە بەڵام ئورسولا لەلایەن ڕەخنەگرانەوە ڕێزی لێگیراوە.

دوای بەجێھێشتنی *Física o Química*، لە ٢٠١١ دا، ئورسولا ڕۆڵێکی سەرەکی گێڕا لە زنجیرەی درامی Televisión Española *14 de Abril. La Republica*. وەرزی دووەمی زنجیرەکە پەخن نەکرا تا تشرینی دووەمی ٢٠١٨ بەھۆی کێشەی سیاسی لەگەڵ حیزبی خەڵکی ئیسپانیا. لە ھەمان ساڵدا، ڕۆڵی سەرەکی گێڕا لە فیلمی ترسناکی *XP3D* لەگەڵ ماکسی ئیگلێسیاسی ھاوڕێی کە لە زنجیرەی *Física o Química* کاری لەگەڵدا ئەکرد. ھەرچەندە دوای کامپەینێکی گرینگ بۆ دەرخستنی، فیلمەکە نەیتوانی سەرنجی ڕەخنەگرانی ڕابکێشێت. لە ٢٠١٢ دا، وێنەگرتنی بۆ فیلمی *Los días de gloria* کرد کە ئەویش دواخرا بەھۆی کێشە سیاسییەوە و لە تەممووزی ٢٠١٣ پەخشکرا. پاشان، بەژداری لە وەرزی سێھەمی زنجیرەی La 1 کرد بەناوی*Gran Reserva* بەڕۆڵی جولیا کۆرتازار. لەھەمان ساڵدا، ئەو دەرھێندرابوو لەلایەن خواکین ئۆریسترێڵ لە فیلمی Catalan TV *Volare*. دواتر، ئەو بەژداری لە فیلمی ترسناکی *Afterparty* کرد، کە ئەویش نەیتوانی سەرنجی ڕەخنەگران و خەڵکی ڕابکێشێت. لە کۆتایی ساڵەکدا، ئەو ڕۆیشت بۆ کۆڵۆمبیا بۆ وێنەگرتنی *Crimen con vista al Mar* لەگەڵ کارمێلۆ گۆمێز.

لە ٢٠١٣ دا، ڕۆڵی سەرەکی گێڕا لە فیلمی کۆمیدی *¿Quién mató a Bambi?* لەگەڵ ئەکتەران کلارا لاگۆ و کویم گوتیێرێز. فیلمەکە دەنگۆی باشی لێکەوتەوە و ڕەخنەگران و خەڵکی بە دڵیان بوو لە ھەمان ساڵدا، دەنگی سامی کرد لە *Cloudy with a Chance of Meatballs 2*.

### ٢٠١٤–٢٠١٦: ئیزابێڵ و کۆمیدییەکان
لە ٢٠١٤ دا، ڕۆڵی مارگەریتا دێ ئۆستریای گێڕا لە زنجیرەی مێژووی سەرکەووتوو *Isabel*. لە ھەمان ساڵدا، بوو بەیەکەم خانمەئەکتەر لە مێژوودا کە خەڵاتی *Untameable Award* وەربگرێت لە ڤیستیڤاڵی فیلمی سیتگس، کە بووە ھۆی ھەبوونی پیشەکەی. مەگەزینی Men's Health ناوی *ئافرەتی ساڵ* ی لێنا، خەڵاتێک کە بەدەستی ھاوڕێ و خانمەئەکتەری دیار، ڕۆزی دێ پالما پێی بەخشرا.

لە ٢٠١٥ دا، ئورسولا چوو بۆ ترێنتۆ بۆ وێنەگرتنی *La Dama Velata*، بەرھەمھێنانێکی ئیسپانی-ئیتاڵی لە ڕۆڵ گێڕانی میریەم لیۆن، ئاندریا بۆسکا، و ئاورا گاریدۆ. دواتر لە ھەمان ساڵدا، ڕۆڵی ناتالیا دی فیگوێرۆوا یی مارتۆرێڵ لە سیتکەمی ئیسپانی *Anclados* لەگەڵ خانمەکتەر ڕۆزی دی پالما.

لە ئازاری ٢٠١٥ دا، ڕۆڵی نادیەی گێڕا لە *Perdiendo el Norte* لەگەڵ ئەکتەران بلانکا سوارێز و یۆن گۆنزالێز. لە ھەمان ساڵدا، ئەو خەڵاتی *Ciudad de Alicante* ی وەرگرت، خەڵاتێک کە لەلایەن ڤیستیڤاڵی فیلمی ئانیکاتێوە دروستکراوە بۆ یارمەتیدانی ھونەرمەندە گەنجە ئیسپانییەکان. لە کانوونی یەکەمی ٢٠١٥ دا، ڕۆڵی سەرەکی گێڕا لە زنجیرەی ھەستبزوێنی تازە نوسراوو لەلایەن دروستکەرانی *Gran Hotel*، بە ناوی *La Embajada*. زنجیرەکە پەخشکرا Cannes لە کاتی MIPTV و لەلایەن تۆڕی ئەمریکی UniMás و کڕدرا.

لە ٢٠١٦ دا، یەکەم ڕۆڵی سەرەکی گێڕا لە فیلمدا لە *Cómo sobrevivir a una despedida* و پەسەندکرا کە یەکێکە لە باشتری خانمەئەکتەری کۆمیک لە ئیسپانیا. فیلمەکە لە ڤیستیڤاڵی فیلمی مالاگا پەخشکرا لە کێبڕکێ فەڕمییەکە و پاڵێورا بۆ *باشترین وێنە*.

ئەو ڕۆڵی مارگەرێتا دێ ئۆستریا گێڕایەوە لە فیلمی *La Corona Partida*. فیلمەکە تەواوکەری زنجیرەی *Isabel* و *Carlos, rey emperador*. لە ھەمان ساڵدا، ئەو کاری دۆبلێری کرد و دەنگی کەیتی کرد لە *The Secret Life of Pets*.

### ٢٠١٧–ئێستا: لا کاسا دێ پاپێل و ناوبانگی ھۆڵیوود
لە ٢٠١٧ دا، ئورسولا ڕۆڵی سەرەکی گێڕا لە زنجیرەی تەلەڤزیۆنی دزی *[[ماڵی پارە|لا کاسا دێ پاپێڵ]]* (*تاڵانی پارە*). ئەو ڕۆڵی تۆکیۆ ئەگێڕێت، خوێنەری چیرۆکەکە، دزێکی ھەڵھاتوو کە لەلایەن پڕۆفیسۆرەوە ڕاھێنانی پێکراوە بۆ ئەوەی بەژداری لە پلانەکەی دا بکات. زنجیرەکە، لەلایەن ئەلێک پیناوە دروستکراوە، کە پێشتر *Vis A Vis* ی نووسیوە، کە نەخشێنراوە بە سروشتە تاریکەکەی، گووتارە دژە سەرمایەدارییەکەی و گرینگی ئافرەتان. یەکەم جار لە ئیسپانیا پەخشکرا لە Antena 3 و پاشان بەردەست بوو بۆ سەرتاسەری جیھان لە ڕێی نێتفلیکسەوە. بۆ یەکەم جار لە پیشەکەییدا، ئورسولا کۆربێرۆ چووە دڵی ڕەخنەگران و ھەواداران توانیان ئەم بەشی «پێشتر و دواتر» لە پیشەکەییدا ببینن، بەراورد بە ڕۆڵەکانی پێشووی. ئەو پاڵێورا بۆ *باشترین خانمەئەکتەر لە زنجیرەیەکی تەلەڤزیۆنی* لە پرێمیۆس فێرۆز و خەڵاتێکی ATV بردەوە بۆ *باشترین خانمەئەکتەر*. زنجیرەکە خەڵاتی *باشترین زنجیرەی درامی* بردەوە لە ٤٦ھەم خەڵاتەکانی ئێمی سەرتاسەری. سەرکەوتنێکی گەورەی جیھانی بەدەست ھێنا و بوو بە پڕ بینەرترین زنجیرەی بیانی لە نێتفلیکس.

دواتر لەو ساڵەدا، ئەو یەکەم ڕۆڵی سەرەکی پێبەخشرا لە سینەما لەلایەن خولیۆ مێدێم. *The Tree of Blood* فیلمێکی ھەستبزوێنە و ئورسولا ڕەبێکایە، ژنێکی ئاڵۆز کە، لەگەڵ مێردەکەیدا، نھێنی دەدۆزنەوە لە خێزانەکەیدا. خانمەئەکتەرەکە ھەڵبژێردرابوو لەلایەن ئیزابێڵ کۆیخێتەوە بۆ فیلمی *Proyecto Tiempo: La Llave*. فیلمەکە لە ڤیستیڤاڵی فیلمی سان ساباستیان پەخشکرا.

لە ٢٠١٨ دا، یەکەم ڕۆڵی پێبەخشرا کە بە ئینگلئیزی قسەی ئەکرد لە زنجیرەی دامی تاوانی *Snatch*. ئەو ڕۆڵ ئەگێڕێت لەگەڵ ئەکتەران ڕوپێرت گرینت و لوک پاسکوالینۆ.

لە ٢٠١٩ دا، وەک خۆی دەرکەورت لە زنجیرەی کۆمیدی ئیسپانی *Paquita Salas*. دواتر لە ھەمان ساڵدا، ڕاگەیەندرا بە خراپەکاری G.I. Joe the Baroness لە *Snake Eyes*، بەشێک لە زنجیرە فیلمی *G.I. Joe*.

لە ٢٠٢٠ دا، لە موزیک ڤیدیۆی *Un Día (ڕۆژێک)*, گۆرانییەک لەلایەن جەی باڵڤین، دوا لیپا، باد بەنی و تەینی.

## ژیانی تایبەتی
لە ٢٠٠٨ دا، ئورسولا ژووانی لەگەڵ ئیزڕائیل ڕۆدریگێز بەست بۆ دوو ساڵ. لە ٢٠١١ دا، لەگەڵ یاریزانی تێنس فێلانکیۆ لۆپێزدابوو بۆ پێنج مانگ. دەستپێکردنی ٢٠١٣، لەگەڵ مۆدێل و ئەکتەر ئاندرێس ڤێلێنکۆسۆدابوو بۆ سێ ساڵ.

لە ٢٠١٦وە، لە خۆشەویستی دابووە لەگەڵ ئەکتەر چینۆ دارین، کە لە سێتی زنجیرەی تەلەڤزیۆنی *La Embajada* بینی. ئەوان پێکەوە دەژین لە مەدرید لە ٢٠١٩وە. ئەو سەگێکی ھەیە بەناوی لۆلیتا.

## وێنەی گشتی
thumb|ئورسولا لە ٢٠١٦.|288x288px

لە تشرینی یەکەمی ٢٠١٨وە، ئورسولا بووەتە باڵوێزی * کۆکراوەی Fiorever* لەلایەن Bvlgari. ئەو بووەتە دەموچاوی چەندەھا بڕاند وەک Tampax (٢٠١١ و ٢٠١٤)، Stradivarius (٢٠١٤)، Maybelline (لە ٢٠١٥وە بۆ ٢٠١٧)، Calzedonia (٢٠١٥) و Falabella (٢٠١٩). ئەو *کۆکراوەی Harajuku*ی دروستکرد بۆ براندی چاوی Multiopticas لە ٢٠١٨.

خانمەئەکتەرەکە بە «ھێمای فاشیۆن» دانراوە و ئەمەی بە جلوبەرگی Teresa Helbig کەیەوە دروستکردووە، کە کرانەوەیەکی سەرسووڕھێنەری لایەکی ھەبوو کە قاچی دەرئەخست، لە ٣٠ھەم خەڵاتەکانی گۆیا. ھەرچۆنێک، ئەو ڕەخنەی لێگیراوە بەھۆی کێشییەوە و ھەندێک کەس دەڵێن کە تووشی بێ ئیشتیھایی بووبێت. ئەو ھەمیشە ئەمەی ڕەتکردووەتەوە و خۆی بە خۆرەرێکی باش دائەنێت. ئەو ڕاھێنانێکی زۆر دەکات و لەشی بەڕێکی دەھێڵێتەوە.

ئورسولا کەتەلۆنییە و خۆی بە جیاکەرەوە دانانێت. ئەو پشتگیری لە ھەردوولا دەکات. سەرەڕای ئەوە، سەرئەنجامی ڕیفراندۆمی ٢٠١٧ی کەتەلۆنیا، لە توویتەر وتی کە ئەو «دڵی شکاوە» بە تووندوتیژی پۆلیس.

### تۆڕی کۆمەڵایەتی
لە مەیی ٢٠١٨، سوپاس بۆ سەرکەووتنی سەرتاسەری لا کاسا دێ پاپێل، خانمەئەکتەرەکە بوو بەو خانمەئەکتەرە ئیسپانییەی کە زۆرترین فۆڵۆوەری ھەبێت لەئینستاگرام بە زیاتر لە ٥ ملیۆن فۆڵۆوەر بەڵام جۆرجینا ڕۆدریگێز و ئیستەر ئێکسپۆسیتۆ بەدەریدا سەرکەووتن. ئەو حێستا زیاتر ڵە ٢٠ ملیۆن فۆڵۆوەری ھەیە.

### چاکەکاری
ئەو فێمینستە. لە ٢٠١٨ دا، بەژداری لە ڤیدیۆیەکدا کرد بۆ یاسایی بوونی لەباردبردن لە ئەرجەنتین.

ئەو یەکێکە لە دروستکەرانی *Ymas*، کۆمپانیایەکی ھونەرمەندان (ئەکتەر، دەرھێنەر، بەرھەمھێنەر، نووسەر، …) کە ڕێگە بە خەڵکی دەدات کە بەژداری پریمیەر، پشت دیمەنەکان و زیاتر بکەن.

خانمەئەکتەرەکە بەژداری لە زۆر کامپەینی ئاگاداری شێرپەنجەی مەمک کردووە لەگەڵ خەنمەئەکتەران بلانکا سوارێز و کلارا لاگۆ. ئەو یارمەتی شێرپەنجەی منداڵانی داوە لەگەڵ Atresmedia Foundation.

ئورسولا پلاتفۆڕمەکەی بەکارئەھێنێت بۆ ئاگادارکردنەوەی خەڵک دەربارەی گۆڕانی بەرگەھەوا و ئەندامی ناوبژیوان بوو لە چوارەم ڤیستیڤاڵی فیلم We Art Water. لە ٢٠٢٠ دا، بەژداری لە *REInventaElSistema#* کرد، کامپەینێک کە لەلایەن Greenpeaceەوە دروستکراوە بۆ ئاگادارکردنەوە دەربارەی گۆڕینی بەرگەھەوا و پاندێمیکی کۆڤید-١٩، لەگەڵ کەسایەتی گەورە وەک مرۆڤناس جەین گووداڵ، گۆرانیبێژ ئەڵیجاندرۆ سانز، و خانمەئەکتەر ئێلینا ئانایا لە سەروو ھەموویانەوە.

## فیلمۆگرافی
### فیلم

### تەلەڤیزیۆن

### موزیک ڤیدیۆ

## خەڵات و پاڵێوراوەکان

## سەرچاوەکان

## بەستەرە دەرەکییەکان

* 

پۆل:لەدایکبووانی ١٩٨٩
پۆل:زیندووان
پۆل:خەڵکی بارسێلۆنا